áthāha stómaśca yájuśca ŕ̥kca sā́ma sa br̥hácca rathantaraṃ céti trayī́ haiṣā́ vidyā́nnaṃ vaí trayī́ vidyā́nnenaivaìnametátprīṇātyátho ánnenaivaìnametádabhíṣiñcati svardevā agnamāmŕ̥tā abhūméti svárhi gáchatyamŕ̥to hi bhávati prajā́pateḥ prajā́ abhūméti prajā́paterhí prajā bhávati veṭ svāhéti vaṣaṭkā́ro haiṣá paró 'kṣaṃ yádveṭkāró vaṣaṭkāréṇa vā vaí svāhākāréṇa vā devebhyó 'nnam prádīyate tádenametā́bhyāmubhā́bhyām prīṇāti vaṣaṭkāréṇa ca svāhākāréṇa cā́tho etā́bhyāmevaìnametádubhā́bhyāmabhíṣañcatyátra tāṃ srúcamanupprā́syati yadatrā́jyaliptaṃ tannédbahirdhā̀gnerásadíti